stanford-oval/wikipedia huggingface dataset:
REVA

| REVAi |
| --- | --- |

Valmistustiedot
Valmistusmaa:  Intia
Valmistaja:  REVA Electric Car Company
Konserni:  REVA Electric Car Company
Valmistusvuodet:  2001–2012
Korimalli:  3-ovinen hatchback
Tekniset tiedot
Henkilöluku:  4 (kaksi aikuista edessä ja kaksi lasta takana)
Vetotapa:  etuveto
Mitat
Pituus:  2,6 metriä
Leveys:  1,3 metriä
Korkeus:  1,5 metriä
REVA on intialainen sähköauto, joka on tarkoitettu lähinnä kaupunkikäyttöön. Se oli maailman myydyin sähköauto maaliskuussa 2009.
Autosta valmistetaan tällä hetkellä kahta eri versiota. REVA i on varustettu lyijyakulla ja sen toimintasäde yhdellä latauksella on noin 80 kilometriä sekä huippunopeus 80 km/h. REVA L-ion on varustettu litiumioniakulla ja sen toimintasäde yhdellä latauksella on 120 kilometriä ja huippunopeus lyijyakkuista parempi.
Auton valmistaja on Bangaloressa toimiva REVA Electric Car Company (RECC). Revaa on myyty kotimaansa lisäksi muun muassa Britanniassa, Norjassa, Espanjassa, Kreikassa ja Kyproksella.
Aiheesta muualla

Kuvia tai muita tiedostoja aiheesta REVA Wikimedia Commonsissa
Revan intialainen sivusto (englanniksi)
Pyjamakala

| Pyjamakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Kardinaaliahvenet Apogonidae
Suku::  Sphaeramia
Laji::  nematoptera
Kaksiosainen nimi
 Sphaeramia nematoptera  (Bleeker, 1856) 
Katso myös
   Pyjamakala Wikispeciesissä   Pyjamakala Commonsissa 
Infobox OKNimi-testi OKIUCN-testi OK: 
Pyjamakala (Sphaeramia nematoptera) on läntisellä Tyynellämerellä elävä kardinaaliahveniin kuuluva kala. Sitä pidetään myös riutta-akvaariokalana.
Koko ja ulkonäkö

Pyjamakala kasvaa noin 7 cm pitkäksi. Sen vartalo on pyöreähkö, evät kapeat ja korkeat. Pohjaväri on hopeansävyinen, ”vyötärön” kohdalla kulkee tummempi pystyjuova. Tästä raidasta taaksepäin (”pyjamanhousujen” kohdalta) kala on ruskeapallokuvioinen. Pyrstö on violetti.
Alkuperä

Luonnossa pyjamakala elää Indopasifisella merialueella.
Käyttäytyminen

Pyjamakala ei näyki koralleja, joten se sopii myös riutta-akvaarioon. Luonnossa se piileksii meriruohon tai jopa merisiilin piikkien keskellä.
Ravinto

Pyjamakala syö lihapitoista ruokaa.
Aiheesta muualla

Sphaeramia nematoptera (peilipalvelin) FishBase. Froese, R. & Pauly, D. (toim.). (englanniksi)
Richard Dutruel

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 24. joulukuuta 1972 (ikä 51)
Syntymäpaikka:  Thonon-les-Bains, Ranska
Pelipaikka: maalivahti
Pituus: 192 cm
Seurat
| Vuodet | Seura | O | (M) |
| 1991–1996 |  PSG | 10 | (0) |
| 1992–1993 | →  PSG II | – | (–) |
| 1993–1995 | →  Caen (laina) | 68 | (0) |
| 1996–2000 |  Celta Vigo | 128 | (0) |
| 2000–2002 |  Barcelona | 15 | (0) |
| 2002–2003 |  Deportivo Alavés | 33 | (0) |
| 2003–2004 |  Strasbourg | 24 | (0) |
| Yhteensä | Yhteensä | 278 | (0) |
Maajoukkue
| 2000 |  Ranska | 1 | (0) |
 Seurajoukkueuran tilastot kattavat vain kansalliset sarjat.
Richard Dutruel (s. 24. joulukuuta 1972 Thonon-les-Bains, Ranska) on ranskalainen entinen jalkapallomaalivahti.
Dutruel edusti ammattilaisurallaan Ranskan pääsarjan Ligue 1:n Paris Saint-Germainia, Caenia ja Strasbourgia sekä Espanjan pääsarjan Primera Divisiónin Celta Vigoa, Barcelonaa ja Deportivo Alavésia.
Ranskan maajoukkueessa Dutruel pelasi yhden ottelun vuonna 2000.
Remember That I Love You

| Remember That I Love You Kimya Dawson |
| --- | --- | --- |

Studioalbumin tiedot
 Äänitetty : 2005
 Julkaistu: 9. toukokuuta 2006
 Tuottaja(t): Arion Salazar & Kimya Dawson
 Tyylilaji: anti-folk, indie rock
 Kesto: 35.04
 Levy-yhtiö: K Records
Kimya Dawsonin muut julkaisut
| Hidden Vagenda 2004 | Remember That I Love You 2006 | Alphabutt 2008 |
Remember That I Love You on Kimya Dawsonin viides sooloalbumi, joka julkaistiin 9. toukokuuta 2006. Levyn kappaleet ”Tire Swing”, ”Loose Lips”, ”I Like Giants” ja ”My Rollercoaster” ovat vuonna 2007 julkaistun Juno -elokuvan soundtrackilla.
Kappaleet

Tire Swing
My Mom
Loose Lips
Caving In
Better Weather
Underground
I Like Giants
The Competition
France
I Miss You
12/26, joka kertoo vuoden 2004 tsunamista
My Rollercoaster
Arvostelut

AllMusic:
Stylus Magazine: B–
Aiheesta muualla

Remember That I Love You discogs.com -sivustolla
Ranvika

Ranvika oli Pohjois-Norjan Etelä-Varangin kunnan suurin lintuvuori. Vuori sijaitsee lähellä Pykeijan kylää, josta sinne on puolentoista tunnin kävelyrupeama.  Lintuvuorella pesi vuosittain jopa 10 000 lokinsukuista pikkukajavaparia. Ranvika oli tunnettu lintuharrastajien matkailukohde. Pikkukajavat ovat dramaattisesti vähentyneet 1980-luvun alusta lähtien. Nykyään Ranvikassa ei pesi enää yhtään pikkukajavaa.
Replicant – tappajan kopio

| Replicant – tappajan kopio> Replicant |
| --- | --- |

Ohjaaja:  Ringo Lam
Käsikirjoittaja:  Lawrence Riggins Les Weldon
Tuottaja:  David Dadon Danny Lerner John Thompson
Säveltäjä:  Guy Zerafa
Kuvaaja:  Mike Southon
Leikkaaja:  David M. Richardson
Pääosat:  Jean-Claude Van Damme Michael Rooker
Valmistustiedot
Valmistusmaa:   Yhdysvallat
Tuotantoyhtiö:  Millennium Films 777 Films Corporation
Levittäjä:  Artisan Entertainment Netflix
Ensi-ilta:  11. toukokuuta 2001
Kesto:  100 min
Alkuperäiskieli:  englanti
Budjetti:  17 000 000 dollaria
Tuotto:  7 904 340 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Replicant – tappajan kopio (engl. Replicant) on vuonna 2001 ensi-iltansa saanut yhdysvaltalainen toimintajännäri. Elokuvan on ohjannut Ringo Lam ja käsikirjoittanut Lawrence Riggins yhdessä Les Weldonin kanssa. Pääosissa näyttelivät Jean-Claude Van Damme ja Michael Rooker. Taistelukohtausten koreografiasta vastasi Peter Malota.
Juoni

Etsivä Jake Riley on yrittänyt kolme vuotta saada kiinni psykopaattista sarjamurhaaja nimeltä "Torch", joka tappaa nuoria äitejä, jotka ovat hänen mielestä kohdelleet lapsiaan huonosti. Rileyn lopetettua poliisin tehtävät NSA haluaa hänen kuitenkin jatkavan tehtävän parissa ja antavat Rileylle tappajasta tehdyn ihmiskopion parikseen. Kopiolla on telepaattisia kykyjä ja hän kykenee muistamaan samat menneet tapahtumat joita itse murhaaja on tehnyt. Kopion avulla Rileyn on määrä saada murhaaja kiinni.
Rooleissa

| 0 | 1 | 2 |
| --- | --- | --- |
|  Jean-Claude Van Damme  | … |  Edward Garrotte/Replicant   |
|  Michael Rooker  | … |  etsivä Jake Riley   |
|  Catherine Dent  | … |  Angie   |
|  Brandon James Olson  | … |  Danny   |
|  Pam Hyatt  | … |  Rouva Riley   |
|  Ian Robison  | … |  Stan Reisman   |
|  Allan Gray  | … |  Roarke   |
|  James Hutson  | … |  Snotty Concierge   |
|  Jayme Knox  | … |  Wendy Wyckham   |
|  Paul McGillion  | … |  kapteeni Hal   |
|  Marnie Alton  | … |  Ilotyttö   |
Palkinnot > Ehdokkuudet

DVD Exclusive
2001 Paras näyttelijä: Jean-Claude Van Damme
2001 Paras suoraan videolle julkaistu elokuva
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Allrovi: 1.5/5
DVD-Opas: 3/5
Rotten Tomatoes: 4.3/10
Telvis.fi: 2/5
Ran

| Ran> 乱 |
| --- | --- |

Ohjaaja:  Akira Kurosawa
Käsikirjoittaja:  Akira Kurosawa Hideo Oguni Masato Ide
Tuottaja:  Katsumi Furukawa Serge Silberman Masato Hara
Säveltäjä:  Tōru Takemitsu
Kuvaaja:  Takao Saito (käännä suomeksi) Asakazu Nakai Masaharu Ueda
Leikkaaja:  Akira Kurosawa
Tuotantosuunnittelija:  Yoshirō Muraki
Pukusuunnittelija:  Emi Wada
Pääosat:  Tatsuya Nakadai Mieko Harada Akira Terao Jinpachi Nezu
Valmistustiedot
Valmistusmaa:  Japani
Tuotantoyhtiö:  Asmik Ace Entertainment Kadokawa Daiei Studio
Levittäjä:  Tōhō
Ensi-ilta:  1985
Kesto:  156 minuuttia
Alkuperäiskieli:  japani
Budjetti:  12 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Ran (jap. 乱) on Akira Kurosawan ohjaama, vuonna 1985 valmistunut historiallinen elokuva. Elokuvan nimi tulee japanin kielen kaaosta tarkoittavasta sanasta.
Tarina perustuu Shakespearen näytelmään Kuningas Lear ja daimio Mōri Motonarin elämästä kertoviin legendoihin. Ranin päähenkilö on Sengoku-kauden sotaherra Hidetora Ichimonji, joka päättää luopua kruunustaan kolmen poikansa hyväksi.
Elokuva voitti Oscar-palkinnon parhaasta puvustuksesta. Ran oli Kurosawan viimeinen suuri teos ja sen budjetti ylsi 12 miljoonaan dollariin, mikä teki siitä Japanin historian kalleimman elokuvan. Pääosissa näyttelevät Tatsuya Nakadai ja Mieko Harada, sivuosissa muun muassa Akira Terao.
Tuotanto

Akira Kurosawa sai idean elokuvasta 1970-luvun alussa, jolloin hän luki Japanin Sengoku-kauden daimiosta Mōri Motonarista  (1497–1571). Motonari tunnetaan paitsi oman aikansa yhtenä taitavimmista strategeista ja diplomaateista, mutta ehkä parhaiten todennäköisesti sepitetystä kohtauksesta kolmen poikansa kanssa. Motonari selittää pojilleen vertauskuvaa käyttäen, kuinka yksi nuoli on helppo vääntää katki, mutta kolme nuolta yhdessä on paljon hankalampi katkaista. Motonarilla oli todellisuudessa yhdeksän poikaa, mutta heistä kolme tärkeintä olivat Mōri Takamoto, Kikkawa Motoharu ja Kobayakawa Takakage. Kurosawa alkoi kehittää tarinaa, jossa veljet eivät tekisi niinkään yhteistyötä, vaan kamppailisivat toistensa kanssa samaan tapaan, kuin William Shakespearen tragediassa Kuningas Lear vuodelta 1606. Shakespearen tarinan kuninkaan tyttäret muuttuivat tosin miehiksi, koska Kurosawan mukaan tämä sopi keskiajan Japaniin sijoittuvaan tarinaan.
Kurosawa kirjoitti elokuvan alustavan käsikirjoituksen Hideo Ogunin ja Masato Iden kanssa vuonna 1975. Suuren eeposmaisen elokuvan rahoituksen löytyminen oli kuitenkin hankalaa, eikä tuotanto alkanut vielä vuosiin. Välissä Kurosawa ohjasi muita elokuvia, kuten Ranin kenraaliharjoitukseksi kuvailemansa elokuvan Kagemusha – varjokenraali vuonna 1980. Vuonna 1982 Kurosawa sai viimein rahoituksen Ranin ohjaamiseen japanilaiselta tuottajalta Masatoshi Harata (Herald Ace Productions) ja ranskalaiselta tuottaja Serge Silbermanilta (Greenwich Film Productions). Silberman oli hieman aikaisemmin tuottanut erittäin hyvin lipputulojen kannalta menestyneen Jean-Jacques Beineixin Diivan (1981) ja saattoi pistää suuren summan rahaa uuteen elokuvaan, josta tuli Japanin siihenastisista elokuvista kallein. Tuotannon loppuhinta oli 2,4 miljardia jeniä, eli noin 12 miljoonaa dollaria.
Kurosawa palkkasi elokuvan Hidetora Ichimonjin rooliin elokuvassaan Kagemusha aikaisemmin näytelleen Tatsuya Nakadain. Nadakai näytteli Mōri Motonariin perustuvaa roolia Sengoku-kauden sotaherrana, joka luovuttaa vallan kolmelle pojalleen. Ennen tuotannon alkua elokuvaa varten tehtiin satoja pukuja pääosin käsin. Pelkästään niiden valmistamiseen kului kaksi vuotta. Eri haarniskoja oli 1 400. Hevosia kuvauksiin tarvittiin 200. Pukujen ja hevosten lisäksi eri kuvauspaikoille rakennettiin suuria lavasteita. Rakennettuihin lavasteisiin lukeutui esimerkiksi Fujivuorelle rakennettu elokuvassa tuhoutuva linna. Kurosawa oli elokuvaa ohjatessaan jo 75-vuotias. Hän oli lähes sokea. Hänen apulaisensa käyttivät kuvauksissa laajasti Kurosawan aikaisemmin maalaamia kuvakäsikirjoituksia. Kurosawa sattui kuvausten aikana menettämään myös useita henkilöitä lähipiirissään. Hänen kanssaan monissa elokuvissa työskennelleet Ryu Kuze ja äänittäjä Fumio Yamoguchi kuolivat molemmat parin päivän sisällä toisistaan tammikuussa 1985. 1. helmikuuta kuoli Kurosawan vaimo Yôko Yaguchi. Kurosawa keskeytti kuvaukset vaimonsa kuoleman jälkeen vain päiväksi.
Näyttelijät

| 0 | 1 | 2 |
| --- | --- | --- |
|  Tatsuya Nakadai  | … |  Hidetora Ichimonji   |
|  Akira Terao  | … |  Taro Takatora Ichimonji   |
|  Jinpachi Nezu  | … |  Jiro Masatora Ichimonji   |
|  Daisuke Ryu  | … |  Saburo Naotora Ichimonji   |
|  Mieko Harada  | … |  Kaede   |
|  Yoshiko Miyazaki  | … |  Sue   |
|  Takeshi Nomura  | … |  Tsurumaru   |
|  Hisashi Igawa  | … |  Kurogane   |
|  Peter  | … |  Kyoami (narri)   |
|  Masayuki Yui  | … |  Tango   |
|  Kenji Kodama  | … |  Shirane   |
|  Toshiya Ito  | … |  Naganuma   |
|  Norio Matsui  | … |  Ogura   |
Lähde:
Vastaanotto

Ran sai ensi-iltansa Tokiossa Japanissa 25. toukokuuta 1985. Sitä esitettiin vielä ennen laajempaa levitystä useilla eri elokuvajuhlilla. Elokuva ei menestynyt lipputulojen kannalta kovin hyvin. Se tuotti juuri ja juuri kustannuksiensa verran. Elokuva sai kuitenkin useita Oscar-ehdokkuuksia, sekä monia muita kansainvälisiä palkintoja. Elokuvakriitikot ovat pitäneet sitä yhtenä Kurosawan parhaista elokuvista.
Elokuvakriitikkojen arvioita kokoava Rotten Tomatoes antoi elokuvalle 88. arvioon perustuvan arvosanan 97 %. Saman tapainen palvelu Metacritic antoi elokuvalle arvosanan 96/100. The New York Timesin kriitikot valitsivat Ranin vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.
Vastaanotto > Palkinnot > Oscarit

Paras puvustus: Emi Wada
Vastaanotto > Palkinnot > Ehdokkuudet

Paras ohjaus: Akira Kurosawa
Paras kuvaus: Takao Saito, Masaharu Ueda ja Asakazu Nakai
Paras lavastus: Yoshirō Muraki ja Shinobu Muraki
Aiheesta muualla

Ran Yle Teema.  7.8.2015 / päiv. 4.5.2016. Viitattu 22.4.2021.
Ebert, Roger: Ran RogerEbert.com.  1.10.2000. Viitattu 22.4.2021. (englanniksi)
Patterson, John: Ran: Akira Kurosawa’s last great masterpiece The Guardian.  28.3.2016. Viitattu 22.4.2021. (englanniksi)
Hagopian, Kevin: Ran The New York State Writers Institute. Viitattu 22.4.2021. (englanniksi)
Reiss

Reiss on seuraavien henkilöiden:
Berit Reiss-Andersen (s. 1954), norjalainen juristi, Norjan Nobel-komitean puheenjohtaja
Jarle Falk Reiss (DJ Falk, s. 1967), norjalainen DJ, musiikkituottaja ja remixaaja
John C. Reiss (1922–2012), yhdysvaltalainen katolinen piispa
Kristina Reiss (s. 1952), saksalainen matemaatikko, opettaja ja kasvatustieteen professori
Michael Reiss (s. 1960), brittiläinen bioeetikko ja luonnontieteen opetuksen professori
Mike Reiss (s. 1959), yhdysvaltalainen elokuvakäsikirjoittaja
Steven Reiss (1947–2016), yhdysvaltalainen psykologian ja psykiatrian professori
Reiss Nelson (s. 1999), englantilainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reiss”, voi hakea sivunnimihaulla, laajalla sivunnimihaulla tai tekstihaulla.
Robin Engelen

Robin Engelen on saksalainen kapellimestari ja pianisti. Hän voitti ensimmäisen palkinnon "Jugend Komponiert" -kilpailussa Nordrhein-Westfalenissa vuonna 1993. Vuosina 1994–2002 hän opiskeli orkesterinjohtoa Wolf-Dieter Hauschildin johdolla Karlsruhen konservatoriossa. Häntä opetti myös Günter Wand. Hän toimi Philippe Auguin, Thomas Hengelbrockin ja Stefan Solteszin avustajana. Staatsoper Stuttgartissa Engelen johti ensimmäiset oopperansa, joihin kuuluivat muiden muassa Nürnbergin mestarilaulajat, Taikahuilu ja Idomeneo. Opernwelt-lehti nimesi hänen ohjaamansa Ferruccio Busonin Tohtori Faustuksen "vuoden näytökseksi".
Engelen on esiintynyt sekä pianistina että kapellimestarina monien saksalaisten orkesterien ja Tokion filharmonisen orkesterin kanssa. Hän on johtanut Komische Oper Berlinin orkesteria sekä Stuttgartin kamariorkesteria ja toiminut Klangwerk-yhtyeen musiikillisena johtajana (1993–2003). Vuonna 2001 Het Collectief nimitti Engelenin vierailevaksi pääkapellimestariksi. Hänen kansainvälinen uransa on vienyt hänet muun muassa Koreaan, Italiaan, Venäjälle ja Turkkiin. Oopperaa hän on ohjannut Stuttgartin lisäksi muun muassa Leipzigin oopperassa.
BIS-levymerkillä on julkaistu levy The Eight Sounds, jolla Engelen johtaa Raschèr-saksofonikvartetin ja Stuttgartin kamariorkesterin tulkintoja Sally Beamishin, Steven Stuckyn sekä Chen Yin teoksista saksofoneille ja jousille.
Qairoqqumin tekojärvi

| Qairoqqumin tekojärvi  Обанбори Қайроққум |
| --- | --- |
 Näkymä Qairoqqumin tekojärvelle
Valtiot:  Tadžikistan
Paikkakunta:  Sugd 
Koordinaatit:  40°17′N, 70°04′E
Vesistöalue ja valuma-alueen tietoja
Laskujoki:  Syrdarja
Mittaustietoja
Pituus:  75  km
Leveys:  20  km 
Pinta-ala:  520 km² 
Tilavuus:  416 000  hm3 
Keskisyvyys:  8 m
Suurin syvyys:  25 m
 fiQairoqqumin tekojärvi 
Qairoqqumin tekojärvi (tadžik. Обанбори Қайроққум, venäjäksi Кайраккумское водохранилище) on suuri tekojärvi luoteisessa Tadžikistanissa, Sugdin maakunnan Ghafurovin piirissä. Vuonna 2016 maan parlamentti uudelleennimesi järven Tadžikinmereksi (tadžik. Баҳри Тоҷик). Se sijaitsee Ferganan laakson länsiosassa Syrdarja-joessa. Maakunnan pääkaupunki Hudžand sijaitsee n. 15 km länteen järven sulkevasta padosta. Se on Ramsarin sopimukseen kuuluva vesialue #1083.
Tekojärvi

Järven pinta-ala on 523 km2, pituus 56 km ja suurin leveys 15 km. Suurin syvyys lähellä patoa on 25 m, ja keskisyvyys 8 m.  Tekojärven yläpää on pahoin liettynyt 10-15 km matkalta Narynjokeen rakennetun Toktogulin vesivoimalaitoksen rakentamisen seurauksena. Järven liettyminen on synnyttänyt matalikoita ja pikkujärviä, joiden varrella on tamariskeja, idänhopeapensaita, poppeleita ja kaislikoita. Nämä houkuttelevat alueelle runsaasti talvehtivia vesilintuja, kahlaajia ja petolintuja.
Rakentaminen

Tekojärven rakentaminen alkoi 1951; tavoitteena oli sähkön tuotanto ja kasteluveden saaminen Kayrakkumin arolle. Tekojärven tieltä siirrettiin arviolta 12000 ihmistä 20 kylästä.
Pato valmistui 1956, jolloin tekojärveä alettiin täyttää.
Kansainvälisesti tärkeä lintualue

Tekojärvi ja sitä ympäröivä, yhteensä 1150 km2 laajuinen alue, on nimetty BirdLife Internationalin kansainvälisesti tärkeäksi lintualueeksi. Siellä asuu, pesii, talvehtii tai sen kautta muuttaa huomattavan suuria määriä lintuja. Alueella tavataan ainakin sinisorsia, pikkumerimetsoja, aavikkohaukkoja, munkkikorppikotkia, isotrappeja, lännenkaulustrappeja, kurkia, aasianuuttukyyhkyjä, persianpöllösiä, aavikkokehrääjiä, sininärhiä, valkosiipitikkoja, talitiaisia, aavikkokiuruja, aavikko- ja kääpiökerttuja, aavikkokultarintoja, keidasvarpusia ja peltotulkkuja.
Reisjärvi (lehti)

| Reisjärvi |
| --- | --- |
Lehtityyppi:  sanomalehti
Julkaisija:  Reisjärvi-lehti Oy
ISSN:  ISSN 0785-5907
Levikki:  2 125 (31.12.2009)
Perustettu:  1987
Päätoimittaja:  Merja Tytärniemi.
Sitoutuneisuus:  sitoutumaton
Kotikunta:  Reisjärvi
Kotimaa:  Suomi
Sivukoko:  tabloidi
Ilmestymistiheys:  ke
Aiheesta muualla
Kotisivu
Reisjärvi on Reisjärvellä ja sen ympäristössä viikoittain ilmestyvä sitoutumaton kotiseutulehti. Lehti ilmestyi kokeiluluontoisesti talkoovoimin kolme kertaa 1987 nimellä "Reisikäs", minkä jälkeen tilaajia ilmaantui riittävästi ja lehden toiminta alkoi vakiintua. Reisjärvi-lehti Oy perustettiin vuonna 1995. Vuonna 2004 lehden levikki oli 2 257 mistä se oli laskenut 2 125:een vuonna 2009.
Päätoimittajan lisäksi lehdessä työskentelee vuonna 2016  toimittaja sekä ilmoitus- ja laskutushenkilö. Lehti on Paikallislehtien Liiton jäsen. Vuonna 2016 lehden vuosikerran kestotilaus Suomeen maksaa 57 €, ja se on tilattavissa myös ulkomaille. Lehden paino tapahtuu Kiuruvedellä.
Reisjärvi (järvi)

| Reisjärvi |
| --- | --- |

Valtiot:  Suomi
Paikkakunta:  Reisjärvi
Koordinaatit:  63°36′15″N, 24°58′45″E
Vesistöalue ja valuma-alueen tietoja
Laskujoki:  Kalajoki
Järvinumero:  53.053.1.001 
Mittaustietoja
Pinnankorkeus:  113,6 m
Rantaviiva:  18 km 
Pinta-ala:  3,28 km² 
 fiReisjärvi 
Reisjärvi on järvi Pohjois-Pohjanmaalla Reisjärven kunnassa. Kunnan keskustaajama sijaitsee järven etelärannalla. Järven pituus on noin 3,5 kilometriä ja suurin leveys noin kilometrin. Järvi on säännöstelty, sen suurin syvyys on 8,3 metriä ja keskimääräinen pinnan korkeus on 113,6 metriä merenpinnan yläpuolella. Järvi sijaitsee Suomenselän vedenjakajalla. Kunnan keskustaajaman ympärillä sijaitsevat myös Vuohtajärvi ja Kiljanjärvi. Pohjanlahteen laskeva Kalajoki alkaa Reisjärvestä.
Richard Durham

Richard Durham (6. syyskuuta 1917 Raymond, Mississippi – 24. huhtikuuta 1984) oli afroamerikkalainen radiokäsikirjoittaja, joka tunnetaan parhaiten luomastaan Destination Freedom -radiosarjasta. Sarja kuvasi tunnettujen afroamerikkalaisten henkilöiden elämää ja saavutuksia. Durhamin tavoitteena oli antaa afroamerikkalaisten elämästä todenmukaisempi kuva, kuin mitä muualta mediasta sai. Sarjaa esitettiin NBC:n omistamalla WMAQ-radioasemalla 1948–1950.
Ennen Destination Freedomia Durham oli kirjoittanut Democracy USA-sarjaa CBS:n omistamalle WBBM-asemalle ja saippuaooppera Here Comes Tomorrow WJJD:lle.
Richard Durham nimettiin Radio Hall of Fameen 2007.
Aiheesta muualla

MBC: Historic African-American Radio Collection Donated to The Museum of Broadcast Communications (Arkistoitu – Internet Archive)
Reiss Nelson

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. joulukuuta 1999 (ikä 24)
Syntymäpaikka: Lontoo, Englanti
Pelipaikka: laitahyökkääjä
Seura
Seura: Arsenal
Pelinumero: 24
Junioriseurat
2009–: Arsenal
Seurat
| Vuodet | Seura | O | (M) |
| 2017– | Arsenal | 49 | (4) |
| 2018–2019 | → Hoffenheim | 23 | (7) |
| 2021–2022 | → Feyenoord | 21 | (2) |
Maajoukkue
| 2014 | Englanti U16 | 1 | (0) |
| 2015–2016 | Englanti U17 | 11 | (11) |
| 2016–2017 | Englanti U18 | 3 | (1) |
| 2017–2018 | Englanti U19 | 9 | (3) |
| 2018– | Englanti U20 | 1 | (0) |
| 2018– | Englanti U21 | 12 | (6) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2024.  Maajoukkueuran tilastot päivitetty 29. toukokuuta 2021.
Reiss Luke Nelson (s. 10. joulukuuta 1999 Lontoo) on englantilainen jalkapalloilija, joka pelaa laitahyökkääjänä Englannin Valioliigan Arsenalissa.
Nelson on Arsenalin kasvatti. Hän teki debyyttinsä Arsenalin edustusjoukkueessa voittoisassa Community Shield -ottelussa Chelseaa vastaan 6. elokuuta 2017. Euroopan debyyttinsä hän teki Eurooppa-liigassa Kölniä vastaan syyskuussa 2017. Ensimmäisen valioliigaottelunsa hän pelasi Crystal Palacea vastaan tammikuussa 2018. Kauden 2018–2019 hän pelasi lainalla Saksan Bundesliigassa Hoffenheimin joukkueessa, jossa teki 23 liigaottelussa seitsemän maalia. Mestarien liigassa hän pelasi Hoffenheimissa viisi ottelua. Kaudella 2019–2020 hän pelasi 17 valioliigaottelua ja teki yhden maalin. Arsenalin voittamassa FA Cupissa hän viimeisteli kahdessa ottelussa yhden maalin. Kaudella 2020–2021 hän pelasi kahdessa valioliigaottelussa ja neljässä Eurooppa-liigan ottelussa sekä oli voittamassa Community Shieldiä. Seuraavalla kaudella hän pelasi yhden valioliigaottelun sekä Feyenoordissa lainalla 21 Eredivisien ottelua, joissa teki kaksi maalia. Konferenssi-liigan kymmenessä ottelussa hän viimeisteli kaksi maalia. Kaudella 2022–2023 hän pelasi Arsenalissa 11 valioliigaottelua ja teki kaksi maalia.  Eurooppa-liigassa hän pelasi kuusi ottelua. Seuraavalla kaudella hän pelasi 15 valioliigaottelussa, mutta oli vain kerran avauskokoonpanossa. Mestarien liigan viidessä ottelussa hän antoi kaksi maalisyöttöä.
Nelson pelasi alle 17-vuotiaiden EM-kilpailuissa 2016 neljä ottelua, joissa hän teki kolme maalia, ja alle 21-vuotiaiden EM-kilpailuissa 2019 yhden ottelun.
Käännös suomeksi
Ranuanjärven leirintäalue

Ranuanjärven leirintäalue sijaitsee Ranuan kirkonkylällä Ranuanjärven etelärannalla seututien 941 varrella noin kahden kilometrin päässä Ranuan liikekeskustasta itään. Leirintäalue on avoinna vain kesäkuukausina 1. kesäkuuta – 31. elokuuta välisenä aikana. Leirintäalueella on oma hiekkaranta, minigolf-rata sekä kahvio.